cyanic-selkie/wikianc huggingface dataset:
Leikanger prestegjeld
Leikanger Residerende Kapellani
Leikanger Residerende Kapellani ble opprettet i 1742. Stillingen som residerende kapellan ble fjernet da prestegjeldet ble delt i 1849.
Intel 80186
Intel 80186 er en mikroprosessor som ble lansert av Intel i 1982. Liksom sin forgjenger Intel 8086 hadde den 16-bit databuss, 20-bit adressebuss og kjørte i reell modus. Klokkefrekvensen var i begynnelsen 6 Mhz. Ettersom deler av mikrokoden var erstattet av en rekke integrerte maskinvare-komponenter, ble enkelte instruksjoner utført 10–20 ganger raskere enn på Intel 8086 ved samme klokkefrekvens. I gjennomsnitt utførte Intel 80186 1 million instruksjoner per sekund.
En sentral egenskap ved Intel 80186 var at den reduserte antallet eksterne brikker, ved å integrere disse i selve prosessoren: Avbruddskontrolleren, timere, kontrolleren for direkte minnetilgang og chip select enheten var integrerte.
Intel 80186 var lite brukt i personlige datamaskiner, selv om den også ble brukt i disse. Den ble hovedsakelig brukt i innebygde systemer med en lignende funksjonalitet som mikrokontrollere.
Intel 80186 hadde 8 flere instruksjoner enn 8086 og 8088: ENTER Opprett stakk for prosedyre-parametre LEAVE Høynivå prosedyre-avslutning PUSHA Legg alle generelle registre på stakken POPA  Fjern alle generelle registre fra stakken BOUND Sjekk array-indeksen mot bounds UD2   Generer unntak for ulovlig opkode INS   Input fra port til streng OUTS  Output streng til port
Or (elv)
Or (russisk: Орь) er ei elv i Orenburg oblast i Russland og Aktobe oblys i Kasakhstan. Den er ei venstre sideelv til elva Ural. Or er 332 kilometer lang og har et nedbørfelt på 18 600 km².
Elva dannes ved samløpet av tilløpselvene Sjijli og Terisbutak, som har utspring på vestsiden av Mugodzjarhøydene, og munner ut i Ural ved byen Orsk. Mesteparten av vannføringen er fra snøsmelting. Middelvannføringen 61 kilometer fra munningen er 21,3 m³/sek. Vårflommen varer fra april til midten av mai. Resten av året er vannføringen svært lav. Elva fryser til i andre halvdel av oktober, og er islagt til månedsskiftet mars/april. Elva benyttes til irrigasjon og vannforsyning.
Familien Mann
Familien Mann var et tysk kulturelt dynasti fra Lübeck-området, som omfattet blant andre :
Forfatteren Thomas Mann er trolig den best kjente av dem. I sin prisbelønte roman "Huset Buddenbrooks" har han brukt store deler av sin kjente familie som rollemodeller for et tilsvarende familiedynasti, med skildringer av liv og død, makt, rikdom, dekadanse og forfall.
Subaru Justy
Subaru Justy er en liten, kompakt kombicoupé som er blitt solgt av den japanske bilprodusenten Subaru siden 1984. Fra 1984 til 1994 ble Justy produsert av Subaru selv. Siden har den blitt solgt som en forkledning av andre kjøretøy under Justy-navnet. Selskapets siste introduksjon er en forkledd Daihatsu Sirion (2. generasjon), som ble vist fram på Frankfurt Motor Show i 2007. Denne har en 1-liters rekke-3-motor, forhjulsdrift og 5-trinns manuell girkasse.
I 1984 ble Justy introdusert i Japan hvor den opprinnelig er designet og produsert. I USA og Storbritannia ble den introdusert først i 1987, og alle modellene fikk en restyling i 1989.
Tsjeljabinsk
Tsjeljabinsk ligger ved elva Miass, på østsiden av Uralfjellene, 210 km sør for Jekaterinburg og ca. 200–250 m over havnivået. Den transsibirske jernbanen går gjennom byen. Flyplassen heter Balandino. Byen er et sentrum for metallurgi, maskinindustri og lett industri, med energi fra Tsjeljabinsk kullkraftverk.
Byen ble grunnlagt 13. september 1736. Opprinnelsen av navnet «Tsjeljabinsk» er usikkert, men det er stor sannsynlighet for at den kommer fra det tyrkiske ordet «çelebi» som betyr «veloppdraget». Ordet «Tsjeljaba» («Челя́ба») er fotsatt brukt som uoffisielt navn på byen.
Det var en småby frem til 1896, da den transsibirske jernbanen ble lagt gjennom byen. Etter dette vokste innbyggertallet raskt, og byen ble et transportknutepunkt og handelssentrum. Videre vekst kom i sammenheng med den andre verdenskrig, da mye industri ble bygget i byen, i tillegg til at industri og offentlige institusjoner fra de vestlige delene av Sovjetunionen evakuerte til byen.
Tsjeljabinsk territorium er delt i syv områder, eller «rajon»:
Augustinerkorherrene
Augustinerkorherrene (Konføderasjonen av regulære kanniker av St. Augustin, latin Canonicorum Regularium Sancti Augustini Confederati, forkortes C.R.S.A. eller Can.Reg.) er en katolsk kongregasjon.
Den oppsto i det 4. århundre, som en følge av at sekularprester organiserte seg under Augustins regel. I det 11. århundre ble den reorganisert som en mer formell orden, og i 1959 ble den definert som en konføderasjon av forskjellige kongregasjoner.
I Norge betjener augustinerkorherrer St. Paul menighet i Bergen, og den katolske biskopen av Oslo, Bernt Ivar Eidsvig, tilhørte den samme kongregasjonen av augustinerkorherrer da han ble utnevnt til biskop.
Utstein kloster skal i middelalderen ha vært et kloster tilhørende augustinerkorherrene.
Steinar A. Joakimsen
Steinar Arne Joakimsen (født 10. april 1948) er en tidligere norsk politiker (Ap). Han var ordfører i Lurøy kommune i perioden 1988–2007. Han var styremedlem i Rødøy-Lurøy Kraftverk AS 2006–2007.
Uunartoq
Uunartoq er en ubebodd øy i Nanortalik kommune, helt syd i Grønland.
Øya er en yndet turistattraksjon på grunn av sine to varme kilder, der man kan bade i 38°C, mens man ser isfjell flyte forbi. Kildene ligger på et platå, 10 meter over havoverflaten.
Øya ligger like sydøst for bygda Alluitsup Paa (Sydprøven).
På øya finnes det også ruiner fra både gamle norrøne bosettiger og inuittbosettinger.
Gotthard Werner
Gotthard Adolf Werner (født 4. desember 1837 i Linköping, død 20. februar 1903 i Roma) var en svensk kunstner og historiemaler. Han var sønn av militærlegen Henrik Werner.
Tony Hillerman
Tony Hillerman (født 27. mai 1925 i Sacred Heart i Oklahoma i USA, død 26. oktober 2008 i Albuquerque i New Mexico) var en prisvinnende nordamerikansk forfatter som har gitt ut en rekke kriminalromaner.
Hillerman anses også for å være en autoritet på kulturen til Diné- og Hopi-folkene. Hans interesse for indiansk kultur skal ha blitt vekket i tidlig alder, da han begynte sin skolegang på St. Mary's Academy i Sacred Heart, egentlig et internat for jenter fra den amerikanske urbefolkningen, men også benyttet som grunnskole for barn av bønder i området.
Etter et kort opphold på college vendte Hillerman tilbake til Sacred Heart for å arbeide på familiens gård etter farens død i 1942. I 1943 ble han innrullert i hæren, og tjenestegjorde i U.S. 104th Infantry Division inntil andre verdenskrig var over. Etter å ha blitt såret i kamp flere ganger fikk han æresbevisningene Silver Star, Bronze Star med ekeløv og Purple Heart. Hillerman fikk en bachelorgrad fra Oklahoma University i 1948. Deretter arbeidet han som journalist inntil han i 1963 fortsatte sine studier ved University of New Mexico, hvor han tok mastergraden i journalistikk i 1966. Fra 1966 til 1987 underviste han i journalistikk ved dette universitetet.
De fleste romanene hans ble lagt til et Navajo-reservat i sørøstre USA og har politimennene Joe Leaphorn og Jim Chee fra Navajo Tribal Police som hovedpersoner.
To av Hillermans romaner (A Thief of Time og Dance Hall of the Dead) ble funnet verdige til en plass på britiske Crime Writers' Association liste over tidenes 100 beste kriminalromaner. A Thief of Time finnes også på Mystery Writers of Americas tilsvarende liste.
Bibliografi
Utgivelsesår i USA i parentes
Kviteseidvatnet
Kviteseidvatnet er en innsjø i Kviteseid kommune i Telemark fylke. Innsjøen er en del av Telemarkskanalen, og tilhører Skiensvassdraget.
Kviteseidvatnet har sine to tilløp fra vest. Dette er Strauman fra Bandak og Dalaåi, som munner ut Sundkilen, ei vik i Kviteseidvatnet som ofte regnes som en egen innsjø. I øst fortsetter Fjågesundstraumen, som fører vannet videre til Flåvatn. Siden av oppdemmingen av Flåvatn (Hogga sluse) ligger Flåvatn, Kviteseidvatn og Bandak på samme høyde.
Med et største dyp på 201 meter, er Kviteseidvatnet blant de 20 dypeste innsjøene i Norge, men blant de minste av disse.
Hedvig Eleonora av Holstein-Gottorp
Hedvig Eleonora av Holstein-Gottorp (født 23. oktober 1636 i hertugdømmet Slesvig, død 24. november 1715) var svensk dronning, gift i 1654 med kong Karl X Gustav av Sverige.
Hun var datter av hertug Frederik III av Holstein-Gottorp (1597–1659) og Marie Elisabeth av Sachsen (1610–1684). Hun ble mor til Karl XI av Sverige.
Hun var med kongen i Polen i 1657, ble enke i 1660 og levde som enkedronning i 55 år. Hun bodde mesteparten av denne tiden på Gripsholms slott, hvor hun sto for en rekke ombygginger. Kong Karl II av England fridde til henne noen år etter Karl Xs død, men hun takket nei.
Pyridoksin
Pyridoksin (Vitamin B6) er et av de åtte vannløselige B-vitaminene. Vitamin B6 er nødvendig for energiomsetningen i kroppen og for nervesystemet. Det finnes i de fleste matvarer, mest i kjøtt, fugl, fisk og kornvarer, og organismen trenger jevnlig tilførsel siden det ikke lagres i kroppen. Mangel på vitamin B6 ses sjelden i Norge.
Biokjemi
Pyridoksin
Viktigste naturlige kilder
Vitamin B6 finnes i små mengder i de fleste matvarer, mest i kjøtt fra fugl og svin, lever og egg. Dessuten er fisk og kornvarer samt banan rik på b6.
Hvem trenger vitamin B6?
Et sunt og variert, norsk kosthold inneholder tilfredsstillende mengder av de fleste næringsstoffer sett i forhold til anbefalt inntak. Mangel på vitamin B6 ses sjelden. Mangel på vitamin B6 kan gi symptomer fra nervesystemet, anemi og krampetendenser.
Vitamin B6 har blitt hevdet å lindre blant annet svangerskapskvalme, smerter i forbindelse med muskelbetennelse og PMS (premenstruelt syndrom). Det finnes ikke overbevisende dokumentasjon på at vitamin B6 har disse effektene, og bruk av vitamin B6 over anbefalt dose over lengre tid bør avtales med lege.
Botswana under Sommer-OL 1980
Botswana under Sommer-OL 1980. Sju mannlige sportsutøvere fra Botswana deltok i friidrett under Sommer-OL 1980 i Moskva. Det var første gangen Botswana deltok i et sommer-OL, de vant ikke noen medaljer.
Den sentralafrikanske republikk under Sommer-OL 2012
Den sentralafrikanske republikk deltok under Sommer-OL 2012 i London som ble arrangert i perioden 27. juli til 12. august 2012. Seks utøvere, tre menn og tre kvinner deltok i fire sporter, friidrett, bryting, svømming og taekwondo. Det var niende gangen Den sentralafrikanske republikk deltok i et OL, de vant ikke noen medaljer. Taekwondoutøveren Seulki Kang var landets flaggbærer under åpningsseremonien
Den frie vilje
Den frie vilje (orig. Der freie Wille) er en tysk spillefilm fra 2006.
Handling
Den frustrerte hushjelpen Theo Stoer voldtok en ung syklist på den baltiske kysten. Han blir arrestert noen timer senere. På grunn av denne forbrytelsen, og to andre voldtekter, sendte retten ham til en lukket psykiatrisk institusjon. Etter ni år blir Theo overført til en overvåket delt leilighet i Mülheim an der Ruhr, på prøvetid. Kriminalombud Sascha sørger for at Theo får jobb ved et trykkeri. I hverdagen finner Theo det veldig vanskelig å kontrollere seg selv, og å nærme seg andre mennesker.
Theo blir interessert i en servitør på Pizzeria Trattoria Funghi, men tør aldri å snakke med henne. Når Sascha oppmuntrer ham, klarer han å overvinne angsten. Servitøren avslår imidlertid tilbudet om å gå ut med ham. En dag møtes Theo og Nettie, den fortvilte datteren til enken som eier trykkeriet. De har litt problemer i begynnelsen, men et nærmere forhold utvikler seg etter hvert. Men før et ekte forhold kan utvikle seg videre, begynner imidlertid Nettie ved en belgisk pralin-fabrikk.
Men fordi kriminalomsorgen har blitt oppløst, og flyttet til Berlin, sitter Theo igjen helt alene. En kveld er Theo i ferd med å voldta en selger, som hadde servert ham rett før stengetid. Han følger etter henne i all hemmelighet til leiligheten hennes. Men han klarer å ta seg sammen, og forlater leiligheten hennes ubemerket uten at det skjer noe.
Jølstravatnet
Jølstravatnet er en innsjø i Sunnfjord kommune i Vestland fylke, og er en del av Jølstravassdraget. Innsjøen strekker seg fra enden av Kjøsnesfjorden og tettstedet Skei i nord, og har utløp til Jølstra ved tettstedet Vassenden i vest. Lengden på innsjøen er 30,5 kilometer, hvorav Kjøsnesfjorden utgjør 9,3 kilometer. Største dyp er 233 meter og innsjøen er blant Norges 20 dypeste. Det dypeste området er mellom Ålhus og Sanddal. Knapt halvparten av innsjøen er dypere enn 100 meter. Det er den nest største innsjøen på Vestlandet etter Hornindalsvatnet.
Innsjøen har tilsig fra mange elver i fjellene rundt. De største elvene kommer fra dalførene Årdal og Ålhusdalen på nordsiden av vannet og Myklebustdalen på sørsiden. Via Kjøsnesfjorden får vannet tilsig fra det sørvestlige hjørnet av Jostedalsbreen. Vannskillet mot Breimsvassdraget går like ved tettstedet Skei. Ved utløpet i Førdefjorden har Jølstra et nedbørfelt på 714 km2, over halvparten av dette er Jølstravatnets nedbørfelt. Vannet er regulert i vinterhalvåret med reguleringshøyde 1,25 m.
Kraftutbygging
Jølstravatnet er regulert og brukes som magasin til kraftverket ved Stakaldefossen som ble satt i drift i 1954. Reguleringen styres fra 206,1 moh til 207,35 moh, totalt 1,25 meter, noe som gir et magasinvolum på 50 millioner m³. Det planlegges å utnytte kapasiteten i innsjøen bedre ved en ny utbygging.
Samferdsel og bebyggelse
Frem til omkring 1850 gikk Postvegen Bergen-Trondheim med båt på innsjøen fordi det ikke var sammenhengende vei langs bredden. I 1889 ble det reist turisthotell på Skei og året etter kom det dampbåt på innsjøen. Dampbåten gikk i rute mellom Lunde og Skei med plass til 60 passasjerer. Keiser Wilhelm II var blant de utenlandske turistene som reiste der. Dampbåten ble innstilt i 1914 og var etter dette en periode motorbåt på Kjøsnesfjorden. Fra innerst i Kjøsnesfjorden var det gangveg over Jostedalsbreen til Fjærland
Kunstmaleren Nikolai Astrup bodde sammen med familien på et småbruk på sørsiden av innsjøen.
The Jelly Jam
The Jelly Jam er et progressivt rockeband bestående av Ty Tabor fra King's X på gitar, Rod Morgenstein fra The Dixie Dregs på trommer og John Myung fra Dream Theater på bass. Ty Tabor er også vokalist. Disse tre musikerne spilte tidligere sammen under navnet Platypus sammen med keyboard-spiller Derek Sherinian.
Debutalbumet The Jelly Jam ble lansert av plateselskapet InsideOut Music i 2002. Oppfølgeren, The Jelly Jam 2, ble lansert i 2004.
Alf Brodal
Alf Brodal (født i Kristiania 25. januar 1910, død 29. februar 1988) var en norsk anatom (lege), prosektor, professor ved Anatomisk institutt ved Universitetet i Oslo.
Brodal var prorektor ved Universitetet i Oslo fra 1967 til 1969. Han regnes for å være en av de viktigste norske hjerneforskere.
Han ble utnevnt til kommandør av Den Kongelige Norske St. Olavs Orden i 1980.
Han var far til Per Alf Brodal, også professor i anatomi.
August von Dönhoff
August Karl greve von Dönhoff-Friedrichstein (født 26. januar 1845 i Frankfurt am Main, død 9. september 1920 på Schloss Friedrichstein i Østpreussen) var en prøyssisk greve og politiker.
August von Dönhoff tilhørte den østprøyssiske linjen av adelsslekten Dönhoff. Han var sønn av den prøyssiske diplomaten og utenriksministeren August Heinrich Hermann von Dönhoff og Pauline, født grevinne von Lehndorff. August vokste opp på familieslottet Friedrichstein i nærheten av Königsberg. Etter å ha gått på Kneiphöffsches Gymnasium i Königsberg studerte han jus ved Rheinische Friedrich-Wilhelms-Universität Bonn. Der var han medlem av Corps Borussia Bonn. Som prøyssisk major deltok han 21 år gammel i den østerriksk-prøyssiske krig i 1866. Fra 1868 til 1870 var han fullmektig ved den prøyssiske Kammerretten og tjenestegjorde deretter som major i den fransk-prøyssiske krig fra 1870–71.
I likhet med sin far slo han inn på en diplomatisk løpebane, og var gesandtskapssekretær med rang som legasjonsråd i Paris, Wien, London, St. Petersburg og Washington D.C..
Han trådte ut av den diplomatiske tjenesten, da han etter farens død i 1874 overtok hans arvelige sete i Overhuset. Ved riksdagsvalget i 1881 ble han også innvalgt i Riksdagen som representant for Deutschkonservative Partei. Han satt i Riksdagen til 1903, og representerte der interessene til den østelbiske adelen og storgodseierne. I 1906 ble han prøyssisk statshoffmester. August von Dönhoff hørte i 1917 til grunnleggerne av Deutsche Vaterlandspartei.
Grev Dönhoff døde 75 år gammel på Schloss Friedrichstein.
Familie
I 1896 giftet August von Dönhoff seg i Karwitz med den 24 år yngre Maria von Lepel (1869–1940). Paret fikk åtte barn:
Asle
Asle er et skandinavisk mannsnavn dannet som en sideform av Atle, som betyr «veslefar». Asle er også et sjeldent norsk og finsk kvinnenavn.
Etymologi
Mannsnavnet Asle er en nyere sideform av mannsnavnet Atle. Opprinnelsen er det gotiske ordet atta, «far», med en bøyning som angir forminskelse. Den norrøn varianten av navnet var Atli. Se også hunernavnet Attila.
Utbredelse
Kvinnenavnet Asle var mest vanlig i Telemark, Agder og Buskerud. Navnet er i dag ikke lenger i bruk som kvinnenavn i Norge.
Kjente personer med navnet
Personene i listen er ordnet kronologisk etter fødselsår.
Torkil Vederhus
Torkil Vederhus (født 1989) er en norsk politiker for Miljøpartiet De Grønne. Han har vært partisekretær i MDG siden 2019. Fra 2015 til 2018 var han byrådssekretær i Oslo kommune under byråd for finans, Robert Steen. Han var leder i Miljøpartiet De Grønne i Oslo fra 2015 til 2017.
Han jobbet tidligere i Bekk Consulting, og har mastergrad i bioinformatikk fra Institutt for informatikk ved Universitetet i Oslo. Han er sønn av professor i matematikk Kristian Ranestad. Som student var Vederhus aktiv studentpolitiker. Han satt flere perioder som representant i Studentparlamentet ved Universitetet i Oslo, og var styremedlem ved Universitetet i Oslo 2010–2011. Han satt også som styremedlem i Studentsamskipnaden i Oslo 2011–2013. Våren 2013 stilte han som lederkandidat i Norsk studentorganisasjon, hvor han tidligere hadde sittet i Landsstyret.
Vederhus stilte som rektorkandidat ved Universitetet i Oslo i rektorvalget våren 2013, med Sunniva Rose som prorektorkandidat og Tobias Vidarssønn Langhoff som viserektorkandidat. De tapte mot den da sittende rektor Ole Petter Ottersen.
Ved siden av studiene har Vederhus også vært aktiv i Det Norske Studentersamfund i flere år, hvor han også satt i Hovedstyret i 2012.
I yngre alder gjorde Vederhus seg bemerket på onlinespillet Hattrick, der han blant annet var spilleder (GM) i Norge fra 2007 til 2008.
Vederhus er søskenbarn til tidligere leder av Elevorganisasjonen, Håvard Vederhus.
Kamerun under Sommer-OL 1980
Kamerun under Sommer-OL 1980. Tjuefem sportsutøvere fra Kamerun deltok i fem sporter under Sommer-OL 1980 i Moskva. De vant ikke noen medaljer.
Lycaena
Lycaena er en slekt av gullvingene. De er sommerfugler i gruppen glansvinger.
Utseende
Lycaena er en gruppe med små til mellomstore (vingespenn 20-45 millimeter) gullvinger med røde og oransje farger på vingeoversiden. Hannene er gjerne skinnende rødoransje, ofte med svart ytterkant, ikke sjelden med en fiolett glans, mens hunnene vanligvis er mattere og har brune flekker. Undersiden av vingene er generelt mer grå eller grå-brun, med flekker, ringer og felt, og nokså lik hos de to kjønnene. De fleste artene har en liten «stjert», på omtrent én millimeter bakerst på bakvingen.
Levevis
Disse sommerfuglene finnes typisk på blomsterenger og andre steder der det er rikelig med blomstrende urter. Begge kjønn besøker gjerne blomster. Hannene flyr i små revir, hvor de venter på uparrede hunner. Hunnene flyr videre omkring.
Utbredelse
De er en Holarktisk gruppe, som er utbredt over store deler av den nordlige halvkulen. Enkelte arter går utenfor dette utbredelsesområdet: den svært vidt utbredte Lycaena phlaeas finnes langt sørover i Afrika, dessuten er det to arter i Sør-Afrika, én på Ny-Guinea og en gruppe av arter på New Zealand. Plasseringen av disse i Lycaena er kanskje noe usikker.
Navnet
Det latinske navnet Lycaena har et litt usikkert opphav. Det finnes flere tolkninger. At det kommer av det greske ordet Lykaina som betyr ulvinne. Eller kanskje Lykaios som betyr Arkadisk, fordi flere arter har «arkadiske navn».
Navnet har opprinnelig vært brukt på hele gruppen gullvinger, samt noen av blåvingene.
Robert Benton
Robert Benton (født 29. september 1932 i Waxahachie, Texas, USA) er en amerikansk regissør.
Han vant i 1979 en Oscar for beste regi med filmen Kramer mot Kramer (Kramer vs. Kramer).
Helge Irgens Høeg
Han har tidligere blant annet vært skolehavelærer på Lilleaker og Bestum. Høeg studerte innholdet av pollen i luft fra 1975, startet pollenvarsel for allergikere i 1977 og skrev varsler fram til 1983.
Fra 1990 begynte han å arbeide med å artsbestemme ved og trekull fra arkeologiske undersøkelser. Høeg ble utnevnt til statsstipendiat i 1992, og har siden statsstipendiatreformen i 1999/2000 vært fulltidsengasjert som stipendiat. Han har utgitt om lag 70 vitenskapelig publikasjoner innen sitt felt.
Kulturhuset Gimle
Kulturhuset Gimle er et selvstyrt ungdomshus og konsertscene i sentrum av Bodø. Huset ble offisielt åpnet 30. januar 1979, og har siden vært regelmessig åpent for barn og unge. Huset som huser Gimle het opprinnelig Bugge-gården og ble gitt til byens ungdom etter at Bodø kommunale ungdomssenter ble nedlagt i 1978. Huset har i perioder vært delvis styrt av ungdommen selv.
Gimle har vært og er en viktig scene for byens rockeklubber; Bodø RockeKlubb, Bodø RaaRaak Klubb, X Rockeklubb, Beinhard Bråkeklubb, Klubb Nødutgang og Bodø Metal Klubb. I tillegg er huset kjent for et aktivt ungdomspolitisk miljø ut fra forskjellige interesseorganisasjoner. Gimle hadde i sin tid også et aktiv teatermiljø.
Veien til Agra
Veien til Agra er en barnebok av Aimée Sommerfelt fra 1959.
Veien til Agra er en av Aimée Sommerfelts best kjente bøker og fikk internasjonal oppmerksomhet. Den er oversatt til en rekke språk og har fått flere priser.
Handling
Boken handler om to søsken i India, trettenårige Lalu og den syvårige søsteren hans, Maya, som er på vei fra Allahabad til Agra. Maya lider av en alvorlig øyensykdom som er i ferd med å gjøre henne blind. Veien er støvete, brennhet og anstrengende, og om natten truer slanger og sjakaler. Men barna holder motet oppe, for de har hørt at sykdommen kan helbredes på sykehuset i Agra. På veien møter de både snille og slemme mennesker, og får ri på elefant. Til slutt kommer de frem og får hjelp av europeiske leger.
Hørespill og fjernsynsoppfølging
Kort tid etter bokutgivelsen besluttet NRK Radio å lage et hørespill av boken. Ebba Haslund utarbeidet manuset.
I 1963 var boken utgangspunkt for en konkurranse i NRK Fjernsynets barne-programserie Kosekroken. Året etter, i 1964, bygget Kosekroken videre på hørespillet og aktivitetskonkurransen, og sendte dessuten en serie kortfilmer som illustrerte utvalgte scener fra hørespillet og boken.
Priser
I 1959 mottok Sommerfelt forlaget Damms «ekstrapris» på 5000 kroner for Veien til Agra. Dette var første gang ekstraprisen ble delt ut.
I 1960 mottok boken Kirke- og undervisningsdepartementets førstepris som en av de to beste barnebøkene som ble utgitt i Norge i 1959.
I 1962 mottok forfatteren «the Jane Addams Peace Book Award» fra The Women's International League for Peace and Freedom. Boken hadde ved utgangen av 1962 mottatt i alt ni ulike priser.
Oversettelser
Per desember 1962 hadde Veien til Agra blitt oversatt til 14 språk.
Oppfølger
Høsten 1962 utga Damm forlag Sommerfelts oppfølger til Veien til Agra. Oppfølgeren hadde tittelen Den hvite bungalowen, og var illustrert av Ulf Aas akkurat som den første boken. Da Den hvite bungalowen ble sendt ut på markedet ble Veien til Agra allerede omtalt som en verdenssuksess.
Kongo under Sommer-OL 1980
Kongo under Sommer-OL 1980. Tjuetre sportsutøvere fra Republikken Kongo deltok i tre sporter, friidrett, boksing og håndball (damer) under Sommer-OL 1980 i Moskva. De vant ikke noen medaljer.
Tsjad under Sommer-OL 2012
Tsjad deltok under Sommer-OL 2012 i London som ble arrangert i perioden 27. juli til 12. august 2012. To utøvere, en mann og en kvinne deltok i to sporter, friidrett og judo. Det var ellevte gangen Tsjad deltok i et sommer-OL, de vant ikke noen medaljer. Judoka Carine Ngarlemdana var landets flaggbærer under åpningsseremonien.
Intel 80188
Intel 80188 er en versjon av Intel 80186 med en 8-bit ekstern databuss, istedenfor en 16-bit databuss. 80188 var en rimeligere utgave av 80186, på samme måte som Intel 8088 var en rimeligere utgave av Intel 8086.
Prosessoren har de samme registrene som 80186, de samme instruksjonene, den samme segmenterte 16-bit arkitekturen, og kjører i reell modus.
Rødøy-Lurøy Kraftverk
Rødøy-Lurøy Kraftverk AS er et elverk og kraftprodusent. Rødøy-Lurøy Kraftverk AS sitt forsyningsområde er kommunene Rødøy, Lurøy og Træna. Selskapet har et omfattende linjenett fra Melfjordbotn i øst til Træna i vest. Verket har 23 ansatte.
Firmaet drifter Reppa kraftverk og eies av Salten kraftsamband og Lurøy, Træna og Rødøy kommune. Private eiere har en minoritetspost på 12,5%.
Skiensposten
Skiensposten var en lokalavis for Skien og Siljan i Telemark. Den ble etablert i februar 2004 som gratisavis. Den ble abonnementsavis fra 1. januar 2005. Avisas eier, Varden, la avisa ned i juni 2005.
Barbour County (Alabama)
Barbour County er et fylke i den amerikanske delstaten Alabama. Det ligger sørøst i staten og grenser mot Russell County i nordøst, Henry County og Dale County i sør, Pike County i vest og mot Bullock County i nordvest. Det har også grense mot delstaten Georgia i øst.
Fylket ble etablert i 1832 og har fått sitt navn etter guvernør James Barbour.
Daniel Martin (fotballspiller)
Daniel Ashley Martin (født 24. september 1986 i Derby) er en engelsk tidligere fotballspiller.
Martin, som er forsvarsspiller, har spilt for England Youth, men også representert Wales på U-21 nivå.
Dan Martin startet sin profesjonelle fotballkarriere i Derby County, der han var i spillergruppen i 2004/05-sesongen. Foran 2005/06-sesongen gikk han gratis til Notts County som spiller i Football League Two. Han debuterte for Notts County i ligasammenheng den 6. august 2005 mot Torquay United.
Han signerte for Mansfield 7. juni 2007.
Henry County (Alabama)
Henry County er et fylke i den amerikanske delstaten Alabama. Det ligger sørøst i staten og grenser mot Barbour County i nord, Houston County i sør og mot Dale County i vest. Det har også grense mot delstaten Georgia i øst.
Henry Countys totale areal er 1,472 km² hvorav 17 km² er vann. I 2000 hadde fylket 16,310 innbyggere, og administrasjonssenteret ligger i byen Abbeville.
Fylket ble etablert i 1819 og har fått sitt navn etter guvernør Patrick Henry.
Bleach
Bleach kan sikte til:
Roing under Sommer-OL 1900
Roing under Sommer-OL 1900. Roing var med på det olympiske programmet for første gang 1900 i Paris. Det ble delt ut olympiske titler i fem roøvelser.
Pico do Fogo
Pico do Fogo er Kapp Verdes høyeste fjell og ligger på øya Fogo. Fjellet er 2829 meter høyt. Fjellet er en aktiv vulkan. Det største kjente utbruddet var i 1675, et utbrudd som førte til masseutvandring til naboøyene. Den 23. november 2014 startet et nytt utbrudd.
På fjellsidene dyrkes det kaffe, og fjellets lava brukes som byggemateriale.
Oslo Konserthus
Oslo Konserthus er et konserthus som ligger i bydelen Vika i Oslo. Det er tilholdssted for Oslo-Filharmonien. Konserthuset eies av Oslo kommune og administrerende direktør er Jørgen Roll.
Historie
Konserthuset ble åpnet den 22. mars 1977. Det var opprinnelig kommunens plan å legge Konserthuset på en tomt ut mot Rådhusplassen, men et omdiskutert makeskifte førte til at Konserthuset ble plassert et annet sted i samme kvartal, mens Wilhelmsens rederi fikk disponere konserthustomten til sitt kontorbygg. Arkitekten Gösta Åberghs originale utkast til Oslo Konserthus ble tegnet allerede i 1957, men det var ikke før i oktober 1966 at selskapet Oslo Konserthus AS ble stiftet og planene ble konkretisert.
Konserthuset i korte trekk
Oslo Konserthus er en ledende arena i norsk kultur- og musikkliv.
Den karakteristiske bygningen med det «svevende» inngangsparti fra Vikaterassen består av to konsertsaler, flere større foajéområder, barer og billettekspedisjon. Verdens fremste artister og orkestre besøker jevnlig huset og det er et vidt spenn i sjangere: Jazz, rock, pop, country, klassisk, folkemusikk m.m.  Oslo Konserthus er fast tilholdssted for Oslo Filharmoniske Orkester.
Oslo Konserthus eier plassen foran huset og lokalene under denne. I januar 2018 åpnet Oslo Konserthus et nytt kulturtilskudd i Vika, kalt Røverstaden. Huset ligger rett under Oslo Konserthus i Munkedamsveien 15, og rommer kreative bedrifter i øvre etasje, samt en egen konsertscene “ KLUBBEN” i de legendariske kjellerlokalene som tidligere rommet Club7 og Sardines. I tillegg serveres mat og drikke i trivelige omgivelser i mellometasjen. Inngang finner du ved gateplan i Munkedamsveien.
Bygningen
Bygget ble tegnet av den svenske arkitekten Gösta Åbergh. Fasaden er dekket med lys grå «Tolgagranitt» som  er en trondhjemitt fra Tolga i Østerdalen. Store Sal har plass til 1404 publikummere pluss 212 i podieterrassen.
Orgelet
Oslo Konserthus har et av Norges største orgel. Det har 90 stemmer og er bygget av den tyske orgelbyggeren Paul Ott i 1978. Gunnar Petersen-Øverleir er instrumentets faste organist.
Konserter
På torsdager holder Oslo Filharmoniske Orkester konsert.
Konserthuset er en populær scene for musikere og band i alle sjangre. Band og musikere som opeth, Lisa Nilsson, The Hollies, sting, Diana Krall, Dream Theater, Ludovico Einaudi og Bob Dylan har gjestet huset. I tillegg til kjente klassiske musikere som Anne-Sophie Mutter, José Carreras, Cecilia Bartoli, Bryn Terfel har også musikere som Tina Turner, Wenche Myhre, Nick Cave, Bill Wyman, The Moody Blues, Neil Young, Prince, Elvis Costello, Procol Harum, Yes, Brian Wilson, Jackson Browne og Lou Reed holdt konserter i huset. Av jazzutøvere kan nevnes Sammy Davis jr., Ella Fitzgerald (tre konserter) og Oscar Peterson trio med Niels Henning Ørsted Pedersen. Liberace har også gjestet konserthuset i 1981.
Brøstadbotn
Brøstadbotn er et tettbebygd sted og administrasjonssenteret i Dyrøy kommune i Troms. Stedet ligger ved Dyrøysundet, ca. 20 km sørvest for Sørreisa. Selv om Brøstadbotn har mer enn 500 innbyggere, er bebyggelsen for spredt til at bygda kommer inn under Statistisk sentralbyrås definisjon av tettsteder. I motsetning til resten av kommunen, hvor det er sterk nedgang, har folketallet holdt seg relativt stabilt i Brøstadbotn.
Lokalsamfunnet
Stedet er mest kjent for hjørnesteinsbedriften Demas, men har også Brøstad bil, et bilverksted, bensinstasjon, treningsstudio og dagligvareforretningen Coop Prix, café, butikken Lava og blomsterbutikken Blomst AS. I Brøstadbotn ligger Brøstad kirke fra 1937, Elvetun skole og Dyrøyhallen.
Brøstadbotn Idrettslag er særlig kjent for sitt topplag i volleyball for menn. Idrettslaget spilte fem cupfinaler og ble norgesmestre i 1991 mot Randaberg VBK, 1993 mot KFUM Oslo og 2001 mot Kristiansund VBK. Det endte med tap i 1987 mot Ulriken og 1994 mot Randaberg VBK. Laget spilte i eliteserien fram til 2002, da elitelisensen ble gitt til BK Tromsø. Hele spillerstallen ble da overtatt av BK Tromsø. Spillerne har alltid bodd og trent i Tromsø. Av dominerende spillere fra Brøstadbotn som ble norgesmestre en eller flere ganger kan følgende nevnes, Eirik Kastnes (3), Rune Torsteinsen (3), Svein Arild Jakobsen (2), Edgar Broks (2), Alf Kristoffersen (2) og Trond Hagensen (1). Idrettslaget har også avdeling for fotball.
Etter Dyrøy kommune er Demas as den største arbeidsgiveren i kommunen. Bedriften produserer og leverer elektrotavler, automasjon, prosesstyring og ingeniørtjenester. Demas as har levert til flere land, men har sitt hovedmarked i Norge. I 2007 mottok bedriften SpareBank 1 Nord-Norges næringspris. Dyrøymat er en etterhvert meget anerkjent matprodusent, som baserer seg på lokale råvarer. Det er spesielt kjøtt- og fiskeprodukter som er populært blant kundene. Bedriften har avtale med flere butikker, institusjoner og serveringssteder i regionen, men driver også eget utsalg i Brøstadbotn, hvor de blant annet selger ferdige middager. Catering tilbys også.
Kommunikasjon
Østover har Brøstadbotn veiforbindelse til Sørreisa, og videre til Finnsnes/Bardufoss, enten via Espenes (Fv 211) eller via Skøelvdalen (Fylkesvei 84). Sørover går Fylkesvei 84 mot Sjøvegan, mens Fv 211 fortsetter langs Dyrøysundet til Kastneshamn og Faksfjorden. Fylkesvei 84, som passerer ved Evertmoen, like sørøst for selve Brøstadbotn, er knyttet til sentrum gjemmom 3,6 km lange fylkesvei 852. Fra Finnlandsneset nordvest for Brøstadbotn er det også bruforbindelse (Fv 212) til Dyrøya.
Bygda har hurtigbåtforbindelse til Harstad og Tromsø.
Brøstad grunnkrets
Brøstad grunnkrets omfatter den nordligste delen av Dyrøysundets fastlandsside, det vil si selve Brøstadbotn, inkludert Finnland, Bergan, Elvevoll og Finnfjellet. Grunnkretsen dekker et areal på 20,51 km².
Brøstad grenser i nord og nordøst til Moen, i sørøst til Bjørkebakk, og i sørvest til Hundstrand. Over sundet, på Dyrøya, ligger Espejord.
Innbyggertall (SSB):
Konvensjonen i Olkijoki
Konvensjonen i Olkijoki er navnet på den avtalen mellom Sverige og Russland som ble undertegnet 19. november 1808 under finskekrigen.
Både dårlig vær og mangel på proviant og utstyr hemmet begge arméene verre enn tidligere og den svenske kommandanten, friherre og generalmajor Carl Johan Adlercreutz tok initiativ til forhandlinger. Han møtte den russiske kommandanten, greve og generalløytnanten Nikolaj Kamenskij og sammen arbeidet de frem vilkårene som i korthet innebar:
Konvensjonen i Olkijoki innebar den endelige svenske retretten fra Finland.
Mårten Eskil Winge
Mårten Eskil Winge (født 21. september 1825 i Stockholm, død 22. april 1896 i Enköping) var en svensk maler og tegner, og professor ved Konstakademien i Stockholm.
Han giftet seg i 1867 med kunstnerkollegaen Hanna Mathilda Tengelin (1838–1896).
Mårten Eskil Winge tok studentexamen 1846 i Upsala og begynte i 1847 ved Konstakademien. Samtidig med studiene arbeidet han i postverket, og tegnet portretter for ekstrainntekter. Han gjorde også flere tegninger og illustrasjoner til bøker om norrøn mytologi. I 1856 ble Winge elev hos Johan Christoffer Boklund i akademiens malerklasse, året etter fikk han medalje for maleriet Karl X Gustav vid Axel Oxenstiernas dödsbädd og dro på sin første stipendiereise.
I 1864 ble Winge medlem av Konstakademien og etterhvert også professor. I 1865 etablerte han en malerklasse i sitt atelier.
I tillegg til motivene fra norrøn mytologi har Winge laget en lang rekke altertavler.
Thomas Preston
Thomas Preston (født 1537 i Simpson i England, død 1. juni 1598 i Cambridge) var lærer ved Trinity Hall ved University of Cambridge, forfatter og muligens dramatiker.
Bakgrunn
Preston ble født ved Simpson i Buckinghamshire i 1537, og fikk sin utdannelse ved Eton og ved King's College i Cambridge hvor han var valgt elev den 16. august 1553 og medlem (fellow) den 18. september 1556. Han ble Bachelor of Arts (B.A.) i 1557 og Master of Arts (M.A.) i 1561.
Karriere
Da dronning Elisabeth I besøkte Cambridge i august 1564 tiltrakk Preston seg kongelig gunst ved sin framføring av en del av tragedien om Dido, og ved å diskutere filosofi med Thomas Cartwright i dronningens nærvær. Han adresserte også dronningen i en latinsk tale ved hennes avskjed da hun inviterte ham til å kysse hennes hånd, og ga ham en pensjon på 20 pund i året, med tittelen «hennes lærd».
Han tjente som proctor (eksamenstilsyn) ved universitetet i 1565. I 1572 ble bedt av ledelsen av sitt collage til å studere sivilrett, og fire år senere tok han graden Doctor of law (LL.D.). I 1581 gikk han av som fellow, og synes å ha blitt medlem av College of Advocates. I 1584 ble han utpekt som master (lærer) av Trinity Hall, og han tjente som visekansler på universitetet i 1589-1590.
Den 1. juni 1598 døde han og ble gravlagt i kapellet ved Trinity Hall. En monumental messingplate i nærheten av alteret, plassert der av hans hustru Alice, har en latinsk inskripsjon og en større bilde av ham i drakten til Cambridge-jurist.
Cambyses
Preston var foregangsmann av engelsk drama, og utga i 1569 et verk med en bemerkelsesverdig lang tittel som også kun fungere som synopsis: ''A lamentable tragedy mixed full of pleasant mirth, containing the life of Cambyses King of Persia, from the beginning of his kingdom unto his death, his one good deed of execution, after that many wicked deeds and tyrannous murders, committed by and through him, and last of all, his odious death by God's Justice appointed. Done in such order as followeth. By Thomas Preston''. En oversettelse kan være som følgende: ''En sørgelig tragedie blandet med hyggelig munterhet, inneholder livet til Cambyses, konge av Persia, fra begynnelsen av hans kongedømme og til hans død, hans ene gode handling av henrettelse, etter så mange onde handlinger og tyranniske mord, begått av og gjennom ham, og sist av alt, hans ufyselig død utpekt ved Guds rettferdighet. Gjort i en slik orden som følgende. Av Thomas Preston''.
Det er to udaterte utgivelse; en av John Allde som fikk lisens for dets utgivelse i 1569, og en annen ved Edward Allde. Det ble gjenopptrykket i Hawkins’ Origin of the English Drama (i. 143) og i Robert Dodsleys Old English Drama (red. Hazlitt, iv. 157 sq.). En referanse til biskop Edmund Bonners død i september 1569 viser at stykket var produsert etter denne datoen.
Skuespillet illustrerer overgangen fra moralspill til historisk drama. De dramatiske figurer – dramatis personae – omfatter allegoriske figurer (som ”Ondskap”, ”Små evner”) foruten historiske figurer (som tittelfiguren Cambyses, det vil si Kambyses II av Persia). Handlingen, karakterisering og språket er knotet og upolert og det vrimler med mord og blodsutgytelse. Skuespillet er hovedsakelig skrevet i et rim som på engelsk kalt ”Fourteener” og som var vanlig på 1500-tallets England: en linje besto av 14 stavelser som vanligvis hadde 7 jambisk føtter. Rimene var her også blandet med en del irregulære heroiske vers (som talene til den komiske figuren Ambidexter). Den bombastiske patos og svulst i stykket ble gjentatt som faste uttrykk, og det er antatt at William Shakespeare hadde henviste til det da han lot Falstaff si: "I must speak in passion, and I will do it in King Cambyses' vein" (Henry IV, Part 1, ii.4).
Prestons forfatterskap
En del litteraturforskere som har hatt innvendinger til Cambyses’ stil har tvilt på om dette stykket faktisk har blitt skrevet av Thomas Preston fra Cambridge, men faktisk av en helt annen forfatter med muligens det samme navn. M. Channing Linthicum har nevnt en del av disse mulighetene:
På den annen side, som Émile Legouis har merket seg, «Den påfallende og dog kunstløse dårlige smak i stilen har kastet tvil over forfatterskapet, dog viser skuespillet tegn på å ha vært skrevet av en humanist ettersom Herodot er fulgt skritt for skritt, og det er mange mytologiske levninger». Det er siden blitt argumentert at redegjørelsen til Herodot kan ha blitt fulgt indirekte fra en krønike som av Johann Carions Chronica.
Ballader
Preston (eller forfatteren av Cambyses) skrev også en ballade av type skillingsvise kalt «A Lamentation from Rome how the Pope doth bewayle the Rebelles in England cannot prevayle» til melodien «How well, ye mariners» (London av William Griffith, 1570; opptrykket i Colliers Old Ballads, redigert for Percy Society, og i Borderer's Table Book, vii. 154). Denne sangteksten er skrevet «i personen til en flue som tilfeldigvis sitter på pavens nese når nyheten om det katolske opprøret i nordlige England kommer» og beskriver pavens raseri og knusing av møblementet til fluens skrekk. En annen ballade kalt «A Ballad from the Countrie, sent to showe how we should Fast this Lente» er bevart og datert 1589. Begge de bevarte balladene, foruten Cambyses, er tilskrevet «Quod Thomas Preston» ved slutten.
En tredje ballade av Preston er ikke bevart, «A geliflower of swete marygolde, wherein the frutes of tyranny you may beholde», og ble gitt lisens for utgivelse til William Griffith, 1569-70.
Latinske verker
Foruten taler i sammenheng med dronningens besøk ved Cambridge i 1564 er Preston tilskrevet latinske dikt til universitetets samling ved restitusjonen av Martin Bucer og Paul Fagius (1560), og til Nicholas Carrs latinske oversettelse av flere taler av Demosthenes (London, 1571).
Etiopia under Sommer-OL 1980
Etiopia under Sommer-OL 1980. Førtien sportsutøvere fra Etiopia deltok under Sommer-OL 1980 i Moskva. Det var sjette gangen Etiopia deltok i et OL. De kom på 17.-plass med to gull- og to bronsemedaljer.
August Heinrich Hermann von Dönhoff
August Heinrich Hermann greve von Dönhoff (født 10. oktober 1797 i Potsdam, død 1. april 1874 på Schloss Friedrichstein i Østpreussen) var en prøyssisk diplomat og utenriksminister.
Dönhoff deltok som frivillig under felttoget i 1815 ved avslutningen av Napoleonskrigene. fra 1816 til 1819 studerte han i Königsberg, Göttingen og Heidelberg, og gjennomførte så en reise gjennom Italia. I 1821 innledet han sin diplomatiske løpebane ved det prøyssiske utenriksministeriet i Berlin. I 1823 ble han sendt til gesandtskapet i Paris, i 1825 til Madrid og i 1828 til London, hvor han spilte en viktig rolle ved en konferanse om Belgia-spørsmålet. I 1833 ble han gesandt i München og i 1842 Preussens representant i Det tyske forbunds forbundsdag i Frankfurt am Main.
I mai 1848 trådte han tilbake fra stillingen i Frankfurt, og ble etterfulgt i stillingen av Otto von Bismarck. Allerede i september samme år ble han utnevnt til utenriksminister i regjeringen Pfuel, men satt bare kortvarig i denne stillingen. I februar 1849 ble han innvalgt i førstekammeret i Preussen, og av førstekammeret året etter sendt som representant til Staatenhaus (det planlagte overhuset i Det tyske forbund etter Frankfurt-forfatningen) i Erfurt. Han ble igjen innvalgt i førstekammeret i 1850, og sluttet seg til den moderate høyresiden. I 1851 deltok han på landdagen i provinsen Preussen (dvs. Øst- og Vest-Preussen).
Prayagraj
Prayagraj (offisielt navn Allahabad  til oktober 2018) (hindi, urdu  Prayag) er en by i den indiske delstaten Uttar Pradesh. Byen har 4 941 510 innbyggere (2001). Byen fikk sitt navn av mogulkeiseren Akbar i 1583, der ilāh (Allah) er det arabiske ordet for «(en) gud» (i denne sammenhengen fra Din-i-Ilahi, religionen Akbar grunnla) og ābād er persisk for «sted».
August Heinrich Hermann von Dönhoff
Da førstekammeret i Preussen ble omdannet til Preußisches Herrenhaus (Overhuset), ble han av kongen utnevnt til arvelig medlem. I 1861 ble han utnevnt til overkammerherre ved det kongelige hoff. Han døde i april 1874.
Hans tante Sophie von Dönhoff var gift med kong Fredrik Vilhelm II av Preussen.
Han var farfar til journalisten Marion Dönhoff.
Prayagraj
Tidligere het byen Prayāga (sanskrit for «offersted»), og i hinduisk mytologi er byen stedet hvor Brahma først ofret etter å ha skapt verden. I oktober 2018 vedtok delstatsregjeringen i Uttar Pradesh å endre byens offisielle navn til Prayagraj.
Prayagraj er et av de fire  steder der kumbh mela-festivalen avholdes (de andre er Haridwar, Ujjain og Nasik). De hellige elvene Ganges og Yamuna møtes ved en landtunge som kalles Sangam, og skal ifølge tradisjonen forenes med den mytiske floden Sarasvati til en hellig tre-enighet: Triveni.
Hammersborg
Høyden ligger fint til som sted for viktige bygninger, og fra midten av 1800-tallet til 1920-årene ble det diskutert å bygge blant annet rådhus her. Byens myndigheter har på Hammersborg langt på vei forspilt mulighetene for å utnytte en flott høyde. Arkitekt Odd Brochmann sier i boken Hus i Oslo (Cappelen 1971): «Hammersborg – en gang et markant høydedrag, berikende for byens geografi – klarer man på denne tid med nidkjærhet å omgjøre til en kollisjon av bygninger, terreng, gater og motstridende hensyn».
Geografi
Hammersborg ligger mellom Akersgatas øvre del og Møllergata, avgrenset av Hospitalsgata i sør og av Rosings gate i nord. Noen vil mene det ikke er riktig å si at området langs Akersveien nord til Rosings gate er Hammersborg. Det er vanlig å regne begge sider av Akersgata til strøket. Dette er et større område mot nord enn det opprinnelige Hammersborg.
I tillegg til de nevnte er gatene og plassene i strøket Arne Garborgs plass, Fredensborgveien, Grubbegata, Schandorffs plass og Thor Olsens gate.
Dermed ligger i øst Hausmannskvartalene, i nordøst Fredensborg og i nord Gamle Aker. Hammersborg grenser i vest til området ved Munchs gate og i sør til Hospitalsgata og Regjeringskvartalet (sentrum uten egne strøksnavn).
Avstanden mellom ytterpunktene er ikke mer enn 3-400 meter noen vei.
Hammersborghøyden ligger nordover fra Deichmans gamle hovedbibliotek og Trefoldighetskirken. Høyden er en del av Akerryggen, høydedraget som starter fra Akersneset der Akershus festning ligger, følger Akersgata, over Hammersborghøyden og videre til Utsikten ved Westye Egebergs gate. En knaus på den østlige siden av høyden ble sprengt vekk i 1930-årene.
Krist kirkegård og Kristparken ligger i strøket.
Institusjoner og bygninger
Hammersborg er et kirkestrøk, med Trefoldighetskirken, St. Olav katolske domkirke, Svenska Margaretakyrkan, Adventkirken Betel og Maria bebudelseskirke, som i dag brukes av den greskortodokse menigheten i Oslo. Like i nærheten ligger også den anglikanske St. Edmund's Church i Møllergata 30.
Den eldste gjenværende bygning fra gamle Hammersborg er Fredensborgveien 1, trehus i én etasje fra 1827. Fredensborgveien 5, bygget i utmurt bindingsverk i første halvdel av 1800-tallet, ble fredet i 2008, som et «bygningshistorisk og kulturhistorisk viktig eksempel på en by- og forstadsgård i Oslo fra første halvdel av 1800 – tallet». Deichmanske bibliotek i nyklassisk stil sto ferdig 1933, med en loggia (søylegang) bak mot Schandorffs plass og Krist kirkegård, som var starten på et byggetrinn som ikke ble noe av. På Hammersborg torg ligger administrasjonsbygg for OBOS. Over Hospitalsgata ligger Y-blokka, som er en del av Regjeringskvartalet.
Hovedkontorene til Frelsesarmeen, Bibelselskapet og Kirkens Nødhjelp ligger rundt Kommandør T. I. Øgrims plass mellom Akersgata og Munchs gate.
Før forstaden
Akersgata og Akersveien var fra 1300-tallet forbindelsesveien fra festningen på Akersneset til (Gamle) Aker Kirke.